Dar 1añ a viz Du 2005,    OpenOffice.org 2.0 a zo un dastumad meziantoù bureveg a oa gortozet abaoe daou vloaz, dre ar bed a-bezh, gant hiniennoù, gouarnamantoù ha kevredadoù. Aes eo ober gant OpenOffice.org 2.0 ha mont a ra en-dro gant an dastumadoù bureveg  pouezusañ. Gantañ emañ holl challoudegezhioù ar meziantoù digor o zarzh. Ouzhpenn ur mollad diaz roadennoù nevez ha barregezhioù XML araokaet, OpenOffice.org a skor ar furmad skoueriekaet etrebroadel OpenDocument a zo bet degemeret evel teul bureveg dre ziouer gant meur a vro, ha gant Stad Massassuchets en Amerika. Muioch choazh eget forzh peseurt dastumad meziantoù all, OpenOffice.org a ro dan dud dre ar bed a-bezh an ostilhoù evit bezañ izili emouestlet hag oberiant eus o chumuniezh.    OpenOffice.org zo bet troet e 36 yezh, ar brezhoneg en o zouez, ha muioch choazh a zo da zont. Barrek eo da vont en-dro war Windows, Linux, Solaris, Mac OS X (X11) ha meur a savenn all. Gant OpenOffice.org eo echu gant an diforchidigezh etre meziantoù hag an digenvezder ; ha kompezañ a ra, en un doare digredus, an dachenn labour. Ouzhpenn-se, dre ma skor ar furmad OpenDocument, savet gant an aozadur skoueriekaat OASIS, neus ket da gaout aon, gant OpenOffice.org, rak bezañ bachet gant ar gwerzher pe rak an  diamzeriñ furmad. Gallout a ra ar furmad OpenDocument bezañ implijet gant ne vern pe arload burev, ha reiñ a ra tu da welet, da embann ha da voullañ teulioù evit ar remziadoù da zont.    OpenOffice.org 2.0 a zegas spi dan armerzhioù bihan, dre ma chellont bremañ kaout un hollad meziantoù bureveg en o yezh a zegouezh mat gant o ezhommoù ha gant o barregezhioù archant. Dieupoch e vint neuze diouzh interestoù ar werzherien meziantoù perchennet.    OpenOffice.org zo o vont da vezañ an  dastumad meziantoù burev brudetañ zo bet gwelet biskoazh er bed a-bezh ; reiñ a ra tu dan implijerien, e surentez ha dre zibab, da gemer perzh en unan eus ar strivadegoù brasañ gwelet biskoazh gant kumuniezh ar Genrouedad. « Evel ezel eus ar gumuniezh-se e fell din kas ma gourchemennoù gwellañ deoch », Jonathan Schwartz, Kadoriad Penn Rener Sun Microsystems.    Savet gant ur gumuniezh enni Sun Microsystems, ar skoazeller archant hag ar cheveler pennañ, Novell, Red Hat, Debian, Prolypon, Intel,  kement ha tud dizalch, goulevourien, troerien, skridaozerien hag arwerzhourien anezho, OpenOffice.org 2.0 a ziskouez berzh, emroüsted, ha barregezh Kumuniezh ar meziantoù digor o zarzh.    Bremañ emañ Kêr Vienna e-touez ar gumuniezh-se. Kroget he deus da zasparzhañ OpenOffice.org en he burevioù. « Laouen omp gant archwelerezh ha perzhded ar meziant OpenOffice.org. Spi hon eus e vo OpenOffice.org e-kerz an holl implijidi zo war hon 18000 post labour », Brigitte Lutz, Kêr Vienna.    Louis  Suárez-Potts, Rener Kumuniezh OpenOffice.org, a zispleg eo « OpenOffice.org 2.0 an disoch eus un argerzh kenlabour och emplegañ miliadoù a dud a labour e nouspet yezh warn-ugent dre ar bed a-bezh. Diskouez a ra splann ez eo barrek an « Open Source » da genderchiñ meziantoù uhel o ferzhded hag e chell gwarantiñ ez int stabil, aes da implijout hag asur, dres ar pezh a chortoz an implijerien digant o meziantoù bureveg. ».    Ouzhpenn ar furmad OpenDocument, an etrefas implijer zo bet adtreset hag  ur mollad diaz roadennoù nevez zo kinniget gant OpenOffice.org 2.0. Gwellaet eo bet ar skor PDF, araokaet ar mollad taolenner, klokaet enframmadur ar burev ha meur a elfenn all choazh zo bet gwellaet, da dennañ splet eus e varregezhioù XML araokaet, evel e amparted da grouiñ, da embann ha da implijout XForms en un doare aes.    Gant harp ur mell labour 10 mizvezh sevenet gant tri den a youl vat e cheller kaout hiziv an dastumad OpenOffice.org 2.0 e brezhoneg ivez. Diouzhtu e chell bezañ  pellgarget an doare 2.0 ofisiel war lechienn an Drouizig, http://www.drouizig.org hag a-benn nebeut amzer, gant skoazell Ofis Ar Brezhoneg, e vo dasparzhet an doare adlennet 2.0.1 war CDROM, evit ar skolioù da gentañ-penn hag ar vrezhonegerien dre vras war-lerch.    Evit kaout muioch a ditouroù diwar-benn OpenOffice.org, kit da lenn ar chemennadennoù e saozneg war ar bajenn http://www.openoffice.org/press/2.0/index.html    Gant hor gwellañ gourchemennoù,    Kumuniezh  OpenOffice.org    Levrlennadur - Implijet eo bet al levrioù-mañ evit an droidigezh vrezhonek